Kota Surabaya

Kota Surabaya (bahaso Jawa: Hanacaraka: ꦯꦸꦫꦧꦪ Pegon: سورابايه, Madura: Soraḅâjâh) adolah ibu kota Provinsi Jawa Timur, Indonesia, nan juo kota metropolitan paliang gadang di provinsi tu. Surabaya marupokan kota paliang gadang kaduo di Indonesia sasudah Jakarta. Kota ko talatak 796 km sabalah timur Jakarta, atau 415 km sabalah barat lauik Denpasar, Bali. Surabaya talatak di pantai utara Pulau Jawa bagian timur dan madok ka Selat Madura sarato Lauik Jawa.
Surabaya mampunyoi laweh sakitar 350,54 km² jo panduduaknyo bajumlah 2.941.981 jiwa (2019). Daerah metropolitan Surabaya atau Gerbangkertosusila nan bapanduduak kiro-kiro 10 juta jiwa, adolah kawasan metropolitan paliang gadang kaduo di Indonesia sasudah Jabodetabek. Surabaya dilayani dek sabuah palabuahan udaro, yakni Palabuahan udaro Internasional Juanda, sarato duo palabuahan lauik, yakni Palabuahan Tanjuang Perak jo Palabuahan Ujung.
Surabaya tanamo jo sebutan Kota Pahlawan karano sijarahnyo nan amaik diparetongkan dalam pajuangan Arek-Arek Suroboyo (Rang Mudo Surabaya) dalam mampatahankan kamardekaan banso Indonesia dari sarangan panjajah. Surabaya juo sempat manjadi kota paliang gadang di Hindia Balando sarato manjadi pusek niago di Nusantara nan sapangkek jo Hong Kong sarato Shanghai pado masonyo. Manuruik Bappenas, Surabaya adolah salah satu dari ampek pusek patumbuahan utamo di Indonesia, basamo jo Medan, Jakarta, sarato Makassar.
Pada maso Hindia Balando, Surabaya berstatus sabagai ibu kota Keresidenan Surabaya, nan wilayahnyo juo mancakuik daerah nan kini manjadi wilayah Kabupaten Gresik, Kabupaten Sidoarjo, Kabupaten Mojokerto, jo Kabupaten Jombang. Pado taun 1905, Surabaya mandapek status kotamadya (gemeente). Pado taun 1926, Surabaya ditetapkan sabagai ibu kota provinsi Jawa Timur. Sajak sangkek itu, Surabaya bakambang manjadi kota modern paliang gadang kaduo di Hindia Balando sasudah Batavia.
Sabalun taun 1900, pusat kota Surabaya hanyo bakisar di sakitar Jembatan Merah sajo. Pado taun 1910, fasilitas palabuhan modern dibangun di Surabaya, nan kini dikenal jo namo Palabuhan Tanjuang Perak. Sampai taun 1920-an, tumbuh parmukiman baru takah daerah Darmo; Gubeng; Sawahan; dan Ketabang.
Tanggal 3 Februari 1942, Japang manjatuahan bom di Surabaya. Pado bulan Maret 1942, Japang berhasil marabuik Surabaya. Surabaya kudian manjadi sasaran serangan udaro tentara Sekutu pado tanggal 17 Mei 1944.
Surabaya sacaro geografis talatak pado 07˚09`00“ – 07˚21`00“ Lintang Selatan dan 112˚36`- 112˚54` Bujur Timur. Laweh wilayah Surabaya tadiri dari daratan salaweh 350,54 km² jo lautan salaweh 190,39 km².
Kondisi geologi Kota Surabaya tadiri dari Daratan Alluvium; Formasi Kabuh; Pucangan; Lidah; Madura; dan Sonde. Sadangkan untuak wilayah parairan, Surabaya indak talatak pado jalua sesar aktif ataupun baadokan lansuang jo samudera, sainggo relatif aman dari bancano alam. Manuruik kondisi geologi dan wilayah parairannyo, Surabaya dikategorikan ka dalam kawasan nan relatif aman dari bancano gampo bumi maupun tanah amblesan sainggo pambangunan infrastruktur indak paralu rekayasa geoteknik nan babiayo gadang.
Surabaya talatak di pasisia utara provinsi Jawa Timur. Wilayahnyo babatehan jo Selat Madura di sabalah utara dan timur, Kabupaten Sidoarjo di sabalah selatan, sarato Kabupaten Gresik di sabalah barat. Sabagian gadang wilayah Surabaya marupokan dataran randah iyolah 80,72% jo katinggian antaro -0,5 – 5m SHVP atau 3 – 8 m di ateh pamukoan lauik, sadangkan sisonyo marupokan daerah babukik nan talatak di wilayah Surabaya Barat (12,77%) jo Surabaya Selatan (6,52%). Di wilayah Surabaya Selatan ado 2 bukik landai iyolah di daerah Lidah dan Gayungan nan katinggiannyo antaro 25 – 50 m di ateh pamukoan lauik dan di wilayah Surabaya Barat mampunyoi kontur tanah babukik-bukik nan bagalombang. Struktur tanah di Surabaya tadiri dari tanah aluvial, asia andapan sungai jo pantai, dan di bagian barat ado bukik-bukik nan manganduang kapua tinggi. Di Surabaya ado muaro Kali Mas, yakni ciek dari duo pacahan Sungai Brantas. Kali Mas adolah salah satu dari tigo sungai utamo nan mambalah sabagian wilayah Surabaya basamo jo Kali Surabaya jo Kali Wonokromo. Areal sawah jo ladang ado di kawasan barat jo selatan kota, sadangkan areal tambak ado di kawasan pasisia timur jo utara.
Surabaya punyo iklim tropis takah kota gadang di Indonesia pado umumnyo. Manuruik klasifikasi iklim Koppen, Kota Surabaya tamasuak dalam kategori iklim tropis basah jo kariang (Aw) dengan duo musim dalam sataun, yaitu musim pangujan jo musim kamarau. Curah hujan di Surabaya rato-rato 165,3 mm. Curah hujan paliang tinggi di ateh 200 mm tajadi pado kurun Januari hinggo Maret jo November inggo Desember. Suhu udaro rato-rato di Surabaya bakisar antaro 23,6 °C hinggo 33,8 °C.
Barikuik iko adolah komposisi anggota DPRD Surabaya bardasarkan asal partai politik dalam ampek periode terakhir.
Barikuik iko adolah daftar kecamatan jo kelurahan/desa di Kota Surabaya. Kota Surabaya punyo 31 kecamatan jo 154 kelurahan (dari total 666 kecamatan, 777 kelurahan, jo 7.724 desa di Jawa Timur). Pado taun 2017, jumlah panduduak 2.827.892 jiwa dan laweh wilayah 350,54 km², samantaro tingkek kapadatan panduduak sabanyak 8.067 jiwa/km².
Daftar kecamatan jo kelurahan di Kota Surabaya adolah sabagai barikuik;
Kabudayaan Jawa di Surabaya mampunyoi ciri khas dibandiangan jo daerah lainnyo, yakni karakteristiknyo nan labiah egaliter jo tabukak. Surabaya dikana mampunyoi babarapo kasenian khas, yaitu:
Salain kasenian di ateh, budayo panggilan arek atau rek (panggilan khas Surabaya) juo manjadi ciri khas nan unik. Di sampiang itu, di Surabaya juo tanamo panggilan khas lainnyo, yakni Cak untuak laki-laki jo Ning untuak padusi. Sabagai upayo untuak malestarian budaya, satiok sataun sakali diadoan pamiliahan Cak & Ning Surabaya. Cak & Ning Surabaya jo finalis-finalis tapiliah marupokan duta wisata jo ikon generasi mudo kota Surabaya.
Satiok sataun sakali diadoan Festival Cak Durasim (FCD), yakni sabuah festival seni untuak malastarian budayo Surabaya jo Jawa Timur pado umumnyo. Festival Cak Durasim ko biasonyo diadoan di Gaduang Cak Durasim, Surabaya. Salain itu ado juo Festival Seni Surabaya (FSS) nan maangkek sagalo macam bantuak kasenian misanyo teater, tari, musik, seminar sastra, pameran lukisan. Paisi acara biasonyo salain dari kalompok seni di Surabaya juo barasa dari lua Surabaya. Diramian pulo pamutaran film layar tancap, pameran kaos oblong dan lain sabagainyo. Festival Seni Surabaya ko diadoan satiok satu taun sakali di bulan Juni dan biasonyo batampek di Balai Pemuda.
Salain kabudayaan Jawa, sabagai kota nan capek bakambang, di Surabaya juo tajadi pancampuran baragam budayo dari Madura, Islam, Arab, Tionghoa, dan lain sabagainyo.